Diari Oficial de la Generalitat Valenciana


Sumari del DOGV 2226, del 14-03-1994 (1994/830857)

ORDRE de 18 de febrer de 1994, de la Conselleria d'Economia i Hisenda, per la qual es deixa sense efecte l'Ordre de 28 de juny de 1993, en la qual s'acordava l'afectació a la Conselleria d'Indústria, Comerç i Turisme, dels apartaments A, B, C i D de l'edifici Aquàrium II situat al carrer de Saragossa, s/n de Benidorm i es posa a disposició d'aquesta els immobles esmentats.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/02/18/(4)/dof/vci/html**

### Dades del document

Número de DOGV
:   2226

Data del DOGV
:   14-03-1994

Secció del DOGV
:   DISPOSICIONS GENERALS

Número del document
:   1994/830857


Data del document
:   18-02-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 18 de febrer de 1994, de la Conselleria d'Economia i Hisenda, per la qual es deixa sense efecte l'Ordre de 28 de juny de 1993, en la qual s'acordava l'afectació a la Conselleria d'Indústria, Comerç i Turisme, dels apartaments A, B, C i D de l'edifici Aquarium II, situat al carrer de Saragossa, s/n, de Benidorm, i es posa a disposició d'aquesta els immobles esmentats. [94/1531]  
Mitjançant Ordre de 28 de juny de 1993, de la Conselleria d'Economia i Hisenda, publicada en el DOGV núm. 2.084, de data 11 d'agost de 1993, s'afectaren a la Conselleria d'Indústria, Comerç i Turisme els apartaments A, B, C i D de l'edifici Aquarium II, situat al carrer de Saragossa, s/n, de Benidorm.  
L'afectació esmentada implica que la Generalitat Valenciana té el ple domini dels immobles, quan realment el dret cedit per l'Ajuntament de Benidorm i acceptat per la Generalitat Valenciana mitjançant Decret 192/92, de 23 de novembre, és el d'ús gratüit.  
En conseqüència, cal deixar sense efecte l'Ordre de 28 de juny de 1993, i posar a disposició de la Conselleria d'Indústria, Comerç i Turisme el dret d'ús que es té sobre l'immoble.   
Per això, i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana,  
ORDENE  
Article primer  
Deixar sense efecte l'Ordre de la Conselleria d'Economia i Hisenda, de data 28 de juny de 1993, en la qual s'acordava l'afectació a la Conselleria d'Indústria, Comerç i Turisme, dels apartaments A, B, C i D de l'edifici Aquarium II, situat al carrer de Saragossa, s/n, de Benidorm, que consten en l'Inventari General de Béns i Drets de la Generalitat Valenciana amb el número A02/03/031/0008.  
Article segon  
Posar a disposició de la Conselleria d'Indústria, Comerç i Turisme els immobles esmentats. Correspon a la conselleria esmentada la seua administració i conservació.  
Article tercer  
Que la Conselleria d'Indústria, Comerç i Turisme designe un representant perquè concórrega amb el representant nomenat per la Direcció General de Patrimoni i Nòmines, per a formalitzar la corresponent acta de posada a disposició.  
València, 18 de febrer de 1994  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI